ขอถามหน่อยครับผมผ่าตัดริดสีดวงได้ 3 อาทิตย์แล้วอยากรู้ว่าตอนนี้สามารถดื่มเครื่องดื่มแอลกอฮอล์ได้หรือยังครับ
สวัสดีค่ะ ริดสีดวงทวารหนักเป็นภาวะที่เกิดมาจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาได้การรักษาริดสีดวงทวารมีตั้งแต่การปรับพฤติกรรม กาใช้ยาเหน็บ หรือการผ่าตัดแก้ไขกรณีเป็นมาก โดยหลังการผ่าตัดริดสีดวงนั้นควรรับประทานผักและผลไม้มากๆ และเน้นอาหารที่มีกากใยอาหารสูงเช่นข้าวกล้อง ดื่มน้ำมากๆ ไม่ควรดื่มเครื่องดื่มแอลกอฮอล์เพราะถึงแม้จะไม่มีผลต่อริดสีดวงโดยตรง แต่ไม่มีประโยชน์ต่อร่างกายและหากดื่มมากเกินไปอาจทำให้ชะลอการหายของแผลได้ และกลับไปพบแพทย์เพื่อติดตามอาการตามนัด